PATVIRTINTA

Turgelių „Aistuvos“ gimnazijos

 direktoriaus 2022 m. kovo 25 d.

 įsakymu Nr. V1-77

**TURGELIŲ „AISTUVOS“ GIMNAZIJOS**

 **KORUPCIJOS PREVENCIJOS TVARKOS APRAŠAS**

**I. BENDROSIOS NUOSTATOS**

1. Turgelių „Aistuvos“ gimnazijos (toliau – gimnazija) korupcijos prevencijos tvarkos aprašas (toliau – aprašas) reglamentuoja korupcijos prevencijos proceso tikslus, organizavimą, koordinavimą bei kontrolę.

2. Pagrindinės apraše vartojamos sąvokos:

2.1. **Korupcija** – bet koks asmenų, dirbančių Gimnazjoje elgesys, neatitinkantis jiems suteiktų įgaliojimų ar teisės aktuose numatytų elgesio standartų, ar tokio elgesio skatinimas, siekiant naudos sau ar kitiems asmenims ir taip pakenkiant piliečių ir valstybės interesams;

2.2. **Korupcinio pobūdžio nusikalstamos veikos** – kyšininkavimas, prekyba poveikiu, papirkimas, kitos nusikalstamos veikos: piktnaudžiavimas tarnybine padėtimi arba įgaliojimų viršijimas, piktnaudžiavimas oficialiais įgaliojimais, dokumentų suklastojimas, sukčiavimas, turto pasisavinimas ar iššvaistymas, neteisingų duomenų apie pajamas ar turtą pateikimas ar kitos nusikalstamos veikos, kai tokių veikų padarymu siekiama ar reikalaujama kyšio, papirkimo arba nuslėpti ar užmaskuoti kyšininkavimą ar papirkimą;

2.3. **Korupcijos prevencija** – korupcijos priežasčių, sąlygų atskleidimas ir šalinimas sudarant ir įgyvendinant tam tikrų priemonių sistemą, taip pat poveikis asmenims siekiant atgrasinti nuo korupcinio pobūdžio nusikalstamų veikų darymo;

2.4. **Korupcijos prevencijos programa** – kryptinga korupcijos prevencijos politika užtikrinanti skaidresnę, veiksmingesnę ir atviresnę gimnazijos darbuotojų veiklą.

2.5. **Korupcijos pasireiškimo tikimybė** - prielaida, kad gimnazijoje, įgyvendinant jai nustatytus uždavinius, gali kilti pavojus pasireikšti korupcijai padarant korupcinio pobūdžio nusikalstamas ir kitas su korupcija susijusias veikas.

**II. KORUPCIJOS PREVENCIJOS TIKSLAI IR UŽDAVINIAI**

3. **Tikslai:**

3.1. vykdyti korupcijos prevenciją, antikorupcinį švietimą bei informavimą;

3.2. formuoti pilietinę antikorupcinę poziciją ir didinti teisinį sąmoningumą;

 3.3. ugdyti jaunų žmonių antikorupcines nuostatas, nepakančią korupcijos augimui pilietinę poziciją.

 3.4. atskleisti ir šalinti priežastis ir sąlygas korupcijai pasireikšti gimnazijoje.

4. **Uždaviniai:**

4.1. mažinti korupcijos pasireiškimo galimybių atsiradimą;

4.2. skatinti nepakantumą korupcijos reiškiniams;

4.3. siekti, kad visų sprendimų priėmimo procesai būtų skaidrūs, atviri ir prieinami gimnazijos bendruomenei;

4.4. ugdyti mokinių ir gimnazijos darbuotojų antikorupcines nuostatas, nepakančią korupcijos augimui pilietinę poziciją;

4.5. didinti antikorupcinio švietimo sklaidą gimnazijoje;

4.6. ugdyti mokinių bendrąsias kompetencijas, vertybines nuostatas.

**III. KORUPCIJOS PREVENCIJOS PRIEMONĖS**

5. Gimnazijos korupcijos prevencijos priemonės yra šios:

5.1. veiklos sričių, kuriose yra didelė korupcijos pasireiškimo tikimybė, nustatymas, analizė ir vertinimas;

5.2. korupcijos prevencijos programos ir jos įgyvendinimo priemonių plano sudarymas, vykdymo koordinavimas ir kontrolė;

5.3. visuomenės informavimas.

**IV. KORUPCIJOS PREVENCIJOS PROCESO ORGANIZAVIMAS**

6. Asmenys, įgalioti gimnazijoje vykdyti korupcijos prevenciją ir jos kontrolę, koordinuoja ir kontroliuoja korupcijos prevencijos priemonių įgyvendinimą.

**V. VEIKLOS SRIČIŲ, KURIOSE YRA DIDELĖ KORUPCIJOS PASIREIŠKIMO TIKIMYBĖ, ANALIZĖ IR VERTINIMAS**

7. Siekiant užtikrinti efektyvią korupcijos prevenciją, gimnazijoje  atliekama veiklos sričių, kuriose yra didelė korupcijos pasireiškimo tikimybė, analizė ir vertinimas:

7.1. viešųjų pirkimų organizavimas gimnazijoje;

7.2. efektyvus gimnazijos biudžeto naudojimas;

7.3. gimnazijos vidaus audito organizavimas;

7.4. vaikų mitybos organizavimas;

7.5. vaikų priėmimo į gimnaziją organizavimas.

8. Asmenys, įgalioti gimnazijoje vykdyti korupcijos prevenciją ir jos kontrolę, pateikia direktoriui pasiūlymus, vadovaudamiesi korupcijos pasireiškimo tikimybės nustatymo kriterijais, parengia priemonių planą veiklos sritims atlikti analizę ir įvertinti  iki einamųjų metų pabaigos.

9. Veiklos sričių, kuriose egzistuoja tikimybė korupcijos apraiškoms priemonių planas pristatomas gimnazijos tarybai (toliau – taryba). Tarybai pritarus rekomenduojamos veiklos sritys gali būti įtrauktos į priemonių planą.

10. Veiklos analizė ir vertinimas atliekami kiekvienų metų IV ketvirtį.

11. Veiklos analizę ir vertinimą gimnazijoje atlieka asmenys,  įgalioti vykdyti korupcijos prevenciją ir jos kontrolę.

12. Įgalioti asmenys pateikia gimnazijos veiklos sričių, kuriose egzistuoja didelė korupcijos pasireiškimo tikimybė, nustatymo ir vertinimo aprašymus gimnazijos direktoriui, kuris ne vėliau kaip per mėnesį priima sprendimus, dėl pateiktos informacijos bei siūlymų įgyvendinimo.

13. Gimnazijos direktorius išvadas apie veiklos sritis, kuriose egzistuoja didelė korupcijos pasireiškimo tikimybė, pateikia gimnazijos tarybai.

**VI. ANTIKORUPCIJOS PREVENCIJOS  PROGRAMOS, JOS ĮGYVENDINIMO PRIEMONIŲ PLANO SUDARYMAS, VYKDYMO KOORDINAVIMAS IR KONTROLĖ**

14. Korupcijos prevencijos programos priemonių planai  derinami gimnazijos taryboje, jai pritarus, planus patvirtina gimnazijos direktorius.

15. Korupcijos prevencijos programos priemonių vykdytojai kiekvienais metais iki sausio 1 dienos pateikia analizę už programos priemonių įgyvendinimo organizavimą ir kontrolę atsakingiems asmenims.

16. Asmenys, įgalioti gimnazijoje vykdyti korupcijos prevenciją ir jos kontrolę,  apibendrina informaciją apie priemonių įgyvendinimą ir  kiekvienais metais iki vasario 1 d. teikia išvadą gimnazijos tarybai.

17. Korupcijos prevencijos programos priemonių planas ir analizė skelbiami Gimnazijos puslapyje [www.aistuva.lt](http://www.aistuva.lt) .

**VII. INFORMACIJA APIE ASMENIS, ĮGALIOTUS VYKDYTI KORUPCIJOS PREVENCIJOS PROGRAMĄ**

18. Informaciją apie asmenis įgaliotus vykdyti korupcijos prevencijos programą ir jos priemones, teikia korupcijos prevencijos įstatymo 9 straipsnyje nurodytais pagrindais.

**VII. BAIGIAMOSIOS NUOSTATOS**

19. Korupcijos prevencijos programa įgyvendinama pagal gimnazijos direktoriaus patvirtintą Programos įgyvendinimo priemonių planą (Priedas Nr.1).

20. Šio aprašo nuostatos privalomos visiems gimnazijos darbuotojams.

21. Gimnazijoje antikorupcinio švietimo temos kasmet integruojamos į mokomuosius dalykus, klasių vadovų veiklą ir neformalųjį ugdymą.

22. Korupcijos prevencijos programos priemonių planą sudaro, ir jo įgyvendinimo kontrolę vykdo gimnazijos direktoriaus įsakymu paskirtas asmuo atsakingas už korupcijos prevenciją.

23. Gimnazijos direktoriaus įsakymu patvirtintas korupcijos prevencijos programos priemonių planas skelbiamas mokyklos internetinėje svetainėje [www.aistuva.lt](http://www.aistuva.lt) .

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Priedas Nr. 1

 PATVIRTINTA

 Turgelių „Aistuvos“ gimnazijos

 direktoriaus 2022 m. kovo 25 d.

 įsakymu Nr. V1-78

**TURGELIŲ „AISTUVOS“ GIMNAZIJOS**

 **KORUPCIJOS PREVENCIJOS PROGRAMOS PRIEMONIŲ PLANAS 2022 METAMS**

|  |  |  |  |  |
| --- | --- | --- | --- | --- |
| Eil. Nr. | Priemonės pavadinimas | Laukiamas rezultatas | Vykdymo laikas | Vykdytojas/atsakingas asmuo |
| 1. | Korupcijos prevencijos tvarkos aprašo pristatymas ir priemonių plano viešinimas | Informacijos sklaida, korupcijos prevencijos užtikrinimas | Nuolat | Atsakingas asmuo už korupcijos prevencijos programos įgyvendinimo organizavimą ir kontrolės vykdymą |
| 2. | Sudaryti sąlygas mokytojams, darbuotojams dalyvauti mokymuose ir seminaruose korupcijos prevencijos ir kontrolės, antikorupcinio ugdymo programos integravimo į mokomuosius dalykus ir klasės valandėles klausimais | Mokytojai taikys įvairesnius antikorupcinio švietimo temų integravimo būdus per dalyko pamokas, 5 – 10, klasių valandėles, neformalųjį ugdymą.Pagerės žinių kokybė apie korupcijos prevenciją. | Pagal poreikį 2022 m. | Direktorius |
| 3. | Organizuoti susitikimus su STT darbuotojais, vykdančiais korupcijos prevenciją | Mokyklos mokiniai ir darbuotojai įgis daugiau žinių apie korupcijos žalą valstybei ir visuomenei | Esant poreikiui | Atsakingas asmuo už korupcijos prevencijos programos įgyvendinimo organizavimą ir kontrolės vykdymą |
| 4. | Pažymėti Tarptautinę antikorupcijos dieną, mokykloje organizuojant įvairius renginius (paskaitas, piešinių, plakatų ir rašinių konkursus, diskusijas, pokalbius klasių valandėlių metu). | Susiformuos antikorupcinės nuostatos, nepakanti korupcijos augimui pozicija |  | Dalykų mokytojai.Klasių vadovai |
| 5. | Sudaryti galimybę interesantams išreikšti savo nuomonę apie darbuotojų veiksmus | Informuota mokyklos bendruomenė apie galimas korupcijos apraiškas. Viešumo užtikrinimas | Nuolat | Atsakingas asmuo už korupcijos prevencijos programos įgyvendinimo organizavimą ir kontrolės vykdymą |
| 6. | Antikorupcinio švietimo temas integruoti į ekonomikos, pilietinio ugdymo, istorijos, mokomuosius dalykus ir klasių auklėtojų veiklą. | Mokiniai supažindinami su savivaldos principais, ugdomos antikorupcinės nuostatos | Kiekvienais mokslo metais |  |
| 7. | Tirti skundus, prašymus dėl galimų korupcijos atvejų ir vertinti pasiūlymus dėl korupcijos prevencijos, informuojant mokyklos direktorių. | Nustatomi ir šalinami korupcinio pobūdžio pažeidimai  | Gavus pranešimą | Direktorius,atsakingas asmuo už korupcijos prevencijos programos įgyvendinimo organizavimą ir kontrolės vykdymą. |
| 8. | Viešai skelbti mokyklos internetinėje svetainėje apie laisvas darbo vietas | Užtikrintas skaidrus darbuotojų priėmimas į mokyklą | Esant laisvoms darbo vietoms | Direktorius |
| 9. | Esant pasiūlymams ir būtinybei papildyti mokyklos korupcijos prevencijos programą ir priemonių planą | Veiksminga korupcijos prevencijos programa | Kiekvienais metais pagal poreikį | Atsakingas asmuo už korupcijos prevencijos programos įgyvendinimo organizavimą ir kontrolės vykdymą |
| 10. | Vykdyti prekių, paslaugų ar darbų pirkimus, laikantis viešųjų pirkimo įstatymo. | Užtikrinamas viešumas, skaidrus lėšų panaudojimas | Vykdant pirkimus | Pirkimų organizatorius |
| 11. | Peržiūrėti darbuotojų pareigybių aprašymus ir, esant būtinybei, įtraukti antikorupciniu požiūriu svarbias nuostatas bei teisinės atsakomybės priemones. Sistemingai atnaujinti galiojančias taisykles ir tvarkas | Apibrėžtos antikorupcinės nuostatos bei teisinės atsakomybės priemonės darbuotojų pareigybėse | Esant poreikiui | Direktorius, raštvedė- sekretorė. |